Ανάδειξη της Ενάλιας Πολιτιστικής Κληρονομιάς μέσω καινοτόμων ψηφιακών εφαρμογών για την προώθηση των τουριστικών προορισμών. Η περίπτωση του Ενάλιου Επισκέψιμου Αρχαιολογικού Χώρου (ΕΕΑΧ) της Περιστέρας Αλοννήσου
Creators: name: Δρούγα, Βασιλική Δημητρίου
Publisher: name: Aristotle University of Thessaloniki
Year: 2023
Subjects: Καταδυτικός τουρισμός
Ενάλια Πολιτιστική Κληρονομιά
Ψηφιακές εφαρμογές
Diving tourism
Underwater Cultural Heritage
Digital applications

description: Το ενδιαφέρον για την ανάπτυξη του καταδυτικού τουρισμού στην Ελλάδα γίνεται εντονότερο, προκαλώντας πολλές νομοθετικές αλλαγές, όπως τη δημιουργία Ενάλιων Επισκέψιμων Αρχαιολογικών Χώρων (ΕΕΑΧ) και Καταδυτικών Πάρκων. Η ανάδειξη και προώθηση της Ενάλιας Πολιτιστικής και Φυσικής Κληρονομιάς καθίσταται αναγκαία, στο πλαίσιο ενός βιώσιμου (οικονομικού, περιβαλλοντικού, πολιτιστικού και κοινωνικού) τουριστικού μοντέλου ανάπτυξης. Όσον αφορά τη διαχείριση και το σχεδιασμό των καταδυτικών προορισμών, οι τουριστικές τάσεις τα τελευταία χρόνια έχουν αλλάξει, με αποτέλεσμα όλο και περισσότεροι επισκέπτες να κατευθύνονται σε περιοχές που διατηρούν όσο το δυνατόν άθικτο το φυσικό τους περιβάλλον και την ταυτότητα του τόπου. Παράλληλα, η ανάπτυξη νέων τεχνολογιών όπως η εικονική και η επαυξημένη πραγματικότητα, εξελίσσεται ραγδαία και αποτελεί τη νέα πρόκληση όσον αφορά τη δημιουργία ψηφιακού περιεχομένου και την αναδιαμόρφωση της εμπειρίας του χρήστη (επικοινωνία ανθρώπου-μηχανής). Ιδιαίτερα στα υποβρύχια περιβάλλοντα, τα οποία είναι προσβάσιμα μόνο σε δύτες, η προσβασιμότητα και σε μη-δύτες μπορεί να επιτευχθεί με την ψηφιοποίηση του βυθού και τη δημιουργία ψηφιακών εφαρμογών για την ενίσχυση της εμπειρίας των χρηστών. Η παρούσα εργασία εξετάζει την ανάδειξη της Ενάλιας Πολιτιστικής Κληρονομιάς μέσω καινοτόμων ψηφιακών εφαρμογών για την προώθηση των προορισμών. Επιπλέον, επικεντρώνεται στην περίπτωση του κλασικού ναυαγίου της Περιστέρας και στο μοντέλο διαχείρισης του υποβρύχιου μουσείου και του προορισμού της Αλοννήσου, μέσω καταδυτικών υπηρεσιών και νέων τεχνολογιών προστιθέμενης αξίας.
description: The growing interest for diving tourism development in Greece has caused many legislative changes, such as the creation of Accessible Underwater Cultural Heritage Sites (AUCHS) and Diving Parks. The promotion of the Underwater Cultural and Natural Heritage becomes a necessity, in the context of sustainable (economic, environmental, cultural and social) tourism development. When it comes to the changes in the diving destinations management, tourism trends have changed, with more and more visitors being attracted to areas that keep their natural environment and local identity intact. At the same time, the development of new technologies, such as virtual and augmented reality, forms a new challenge for digital content creation and user experience (human-computer interaction). Particularly for underwater environments, which are accessible to divers only, non-divers’ accessibility can be achieved through the digitalization of the seabed and the creation of digital applications for enriching the user experience. This work examines the promotion of the Underwater Cultural Heritage through innovative digital applications for the promotion of destinations. Moreover, it focuses on the case of the classical shipwreck of Peristera regarding the management plan of the underwater museum and the destination of Alonissos, through value-adding diving services and new technologies.